Os repuis arqueolochicos tamién preban a existenci d'una civilización  prelatina, que charraba una luenga vasc, que ha dixato repuis prou evidents en a toponimia andorrana,[6] que podría estar o pueblo d'os andosins. O que ye indiscutible ye que en o chacimiento de l'Oral, en a parroquia d'Encamp, s'han trobato repuis d'a cultura iberica.[3] A primera referencia escrita sobre os andosins se troba en a descripción que en fació o historiador griego Polibio sobre o paso d'Aníbal por os Perineus.[3] As fuents historiograficas describen a os andosins como un grupo organizato arredol d'una ciudat en as vals d'Andorra con un espacio rural y que fácil que siga un subgrupo d'os ceretans d'a part alta d'a val d'o río Segre.[2] Se conoix tmién que os andosins heban establito relacions comercials a traviés d'a vía romana Strata Ceretana de l'Alto Urchel y a Cerdanya.[7] En Sant Vicenç d'Enclar, encara que ye un chacimiento meyeval, tamién se i han trobato monedas i ainas romanas.[3]